als_Latn dik_Latn sag_Latn
SHBA-Shtëpia e Bardhë tha se ka raporte të besueshme se Rusia ka bërë përpjekje të ndërhyjë në zgjedhjet e Malit të Zi, vitin e kaluar.
“Jemi shumë të shqetësuar me ndërhyrjen e Rusisë në zgjedhjet e tetorit në Mal të Zi dhe me raportet e besueshme se Rusia ka mbështetur një përpjekje për sulm ndaj qeverisë në ditën e zgjedhjeve”, tha një zyrtar i Shtëpisë së Bardhë, raporton REL.
Prokuroria speciale në Mal të Zi ka thënë se një grup i “nacionalistëve rusë” ka planifikuar vrasjen e kryeministrit të atëhershëm malazez, Millo Gjukanovic, për ta sjellë një parti opozitare në pushtet.
Ndërkohë Moska ka mohuar çdo përfshirje. Zyrtari amerikan tha se Uashingtoni mbështet autoritetet malazeze në hetimin e rastit.
Më 11 prill, Trump ka nënshkruar protokollin për anëtarësimin e Malit të Zi në NATO, duke thënë se përfshirja e këtij vendi në aleancë do të rrisë stabilitetin dhe sigurinë në Ballkanin Perëndimor.
(d.d/BalkanWeb)
als_Latn als_Latn als_Latn als_Latn als_Latn kab_Latn